open-index/open-wikipedia-markdown huggingface dataset:
Fear in the Night (film, 1972)

***Fear in the Night*** () je britanski horor film snimljen 1972. godine u režiji Jimmyja Sangstera. Protagonistica, čiji lik tumači Judy Geeson je mlada žena čiji je suprug dobio posao učitelja u izoliranom internatu koji vodi ostarjeli direktor (čiji lik tumači Peter Cushing) sa mladom suprugom (čiji lik tumači Joan Collins). Radnja prikazuje kako protagonistica postane metom nepoznatog napadača, ali kako nitko ne vjeruje da je to istina, odnosno smatra da je žrtva histerije. *Fear in the Night* je nastao u produkciji studija Hammer Films i bio originalno prikzivan u dvostrukoj predstavi sa tematski srodnim filmom *[[Straight On till Morning (film)|Straight On till Morning]]*.

## Uloge

* Judy Geeson ... Peggy Heller
* Joan Collins ... Molly Carmichael
* Peter Cushing ... Michael Carmichael
* Ralph Bates ... Robert Heller
* James Cossins ... Ljekar
* Gillian Lind ... Mrs. Beamish
* John Bown ... Prvi policajac
* Brian Grellis ... Drugi policajac 
## Reference

## Literatura
*

## Vanjske veze
* 
*''Fear in the Night'' at the British Film Institute
*Original theatrical trailer for *Fear in the Night* by Hammer Films
Love and Death

***Love and Death*** () je američka filmska komedija snimljena 1975. godine u režiji Woodyja Allena. Predstavlja parodiju klasičnih djela ruske književnosti, prije svega Tolstojevog *[[Rat i mir|Rata i mira]]*, odnosno umjetničkih filmova Ingmara Bergmana. Protagonist, čiji lik tumači sam Allen, je ruski kukavički intelektualac koji za vrijeme Napoleonskih ratova sticajem okolnosti postaje heroj te je u prilici oženiti svoju voljenu rođaku (čiji lik tumači Diane Keaton). Radnja prikazuje kako njihov odnos, koji je prigoda za brojne filozofske rasprave, ulazi u krizu koja će kulminirati sa Napoleonovom invazijom Rusije 1812. godine.

*Love and Death* je Allen snimao na lokacijama u Francuskoj i Mađarskoj, a što mu je bilo prilično neugodno iskustvo, s obzirom da je prvi put radio sa ekipom čiji članovi ne znaju engleski, te se na setu teško razbolio. Zbog toga se poslije završetka snimanja zarekao da više neće snimati izvan SAD, i toga se držao sve do 1996. godine i filma *[[Everyone Says I Love You]]*. Kritičari su, prije svega zbog niza referenci prepoznatljivih intelektualcima, pohvalili film; danas se smatra svojevrsnim prijelazom iz rane Allenove faze, kojom je dominirao slapstick i vizualni humor, prema drugoj fazi, koja se više oslanjala na verbalni humor.

## Uloge

* Woody Allen ... Boris Grušenko
* Diane Keaton ... Sonja
* James Tolkan ... Napoleon
* Harold Gould ... Anton lvanovič Lebedokov
* Olga Georges-Picot ... Grofica Aleksandrovna 
*Beth Porter ... Ana
* Zvee Scooler ... Otac
* Jessica Harper ... Nataša
* Féodor Atkine ... Mihail Grušenko
* Yves Barsacq ... Rimski
* Yves Brainville ... Andre
* Brian Coburn ... Dimitrij
* Tony Jay ... Vladimir Maksimovitč
* Howard Vernon ... Gen. Leveque
* Aubrey Morris ... Vojnik 4
* Alfred Lutter ... Mladi Boris
* Georges Adet ... Stari Nehamkin
* Sol Frieder ... Voskovec
* Lloyd Battista ... Don Francisco
* Frank Adu ... Narednik na obuci

## Izvori

## Vanjske veze
* 
* The New York Times review
Straight On till Morning (film)

***Straight On till Morning*** () je britanski triler film snimljen 1972. godine u režiji Petera Collinsona. Protagonistica, čiji lik tumači Rita Tushingham, je mlada djevojka koja napušta rodni Liverpool i odlazi u London kako bi našla novi posao i muškarca svog života. Radnja prikazuje kako zbog običnog izgleda nema sreće sa muškarcima, sve dok ne nađe šarmantnog mladića (čiji lik tumači Shane Briant), a za koga se na kraju ispostavi da je psihopat i serijski ubica. Film je nastao u produkciji studija Hammer Films te je originalno prikazan u dvostrukoj predstavi sa filmom *[[Fera in the Night (film, 1972)|Fear in the Night]]*.

## Uloge
* Rita Tushingham ... Brenda Thompson
* Shane Briant ... Peter
* James Bolam ... Joey
* Katya Wyeth ... Caroline
* Annie Ross ... Liza
* Tom Bell ... Jimmy Lindsay
* Claire Kelly ... Margo
* Harold Berens ... Mr Harris
* John Clive ... Newsagent
* Lola Willard ... Customer

## Reference

## Vanjske veze
*
Nearest and Dearest

***Nearest and Dearest*** () je britanski televizijski sitkom originalno emitiran an programu mreže ITV od 1968. do 1973. godine. Protagonisti, koje tumače Hylda Baker i Jimmy Jewel, su Nellie i Eli, sredovječni brat i sestra kojima je otac ostavio bogatstvo, ali jedino pod uvjetom da pet godina ostanu zajedno i vode njegovu trgovinu krastavcima. Radnja je prikazivala zgode i nezgode pri čemu se Nelliena radna etika sudarala sa Elijevom lijenošću i sklonošću ženskarenju. *Nearest and Dearest* se na programu održao sedam sezona, pri čemu je 1972. dobio i remake u obliku istoimenog cjelovečernjeg filma. Godine 1973. je dobio svojevrsni nastavak pod naslovom *[[Not on Your Nellie]]*.

*Nearest and Dearest* je također dobio i remake u SAD u obliku kratoktrajnog sitkoma *[[Thicker than Water (TV serija, 1973)|Thicker than Water]]*.

## Reference

## Vanjske veze
*
*
Nearest and Dearest (film)

***Nearest and Dearest*** () je britanska filmska komedija sniimljena 1972. godine u režiji Johna Robinsa. Predstavlja remake, odnosno filmsku verziju popularnog istoimenog sitkoma koji se tada emitirao na programu mreže ITV. U njemu Hylda Baker i Jimmy Jewel ponavljaju uloge, odnosno tumače sredovječnu sestru i brata koji se svađaju nastojeći voditi trgovinu krastavca kako bi ispunili uvjete u oporuci bogatog oca. Za razliku od serije, film nije imao komercijalnog uspjeha.

## Uloge
*Nellie Pledge ...Hylda Baker
*Eli Pledge ...	Jimmy Jewel
*Stan ...Joe Gladwin
*Walter	...Edward Malin
*Lily ...Madge Hindle
*Vernon Smallpiece...Norman Mitchell
*Freda...Pat Ashton
*Bert...Bert Palmer
*Sudski pristav ...Peter Madden
*Man on bus ...Norman Chappell
*Mrs Rowbottom ...Yootha Joyce
*Joshua Pledge ...John Barrett
*Club Hostess ...Carmel Cryan
*Scarlet O'Hara	...Sue Hammer
*Vinegar Vera ...Janie Collinge
*Vicar ... Donald Bisset
*Claude	...Kerry Jewel
*Mimi la Vere (stripper) ... Adele Warren
*Bouncer ...	Nosher Powell

## Reference

## Vanjske veze
*
Love Thy Neighbour

***Love Thy Neighbour*** () je britanski televizijski sitkom koji se od 1972. do 1976. emitirao na programu mreže ITV. Stvorili su je Vince Powell i Harry Driver, velikim dijelom inspirirani uspjehom BBC-jevog sitkoma *[[Till Death Us Do Part (britanska TV serija)|Till Death Us Do Part]]*, koja je kroz prikaz jedne porodice prikazivala tadašnje burne promjene u britanskom društvu. U *Love Thy Neighbour* se nastojalo prikazati odnos domaćeg bijelog stanovništva prema crnim useljenicima iz bivših britanskih kolonija Zapadnoj Indiji, i to kroz dva para koji su sticajem okolnosti postali susjedi - Eddieja i Joan Booth (koje su tumačili Jack Smethurst i Kate Williams, pripadnika tradicionalne bijele radničke klase; te Billa i Barbie Reynolds (koje tumače Rudolph Walker i Nina Baden-Semper), crnog intelektualca i njegove supruge. Radnja je velikim dijelom prikazivala ideološke i druge sukobe između Eddieja i Billa, dok su Joan i Barbie, nasuprot tome, odmah postale najbolje prijateljice. Iako su autori tvrdili da su nisu rasisti, serija je bila predmetom žestokih kritika zbog korištenja uvredljivih izraza za crnce, a danas se zbog svoje "sočnosti#" često navodi kao primjer televizijskog sadržaja prije doba političke korektnosti, te se time tumači da je zbog toga rijetko na programu. Godine 1973. je snimljena istoimena filmska verzija.

## Reference

## Vanjske veze
* ''Race and Sitcom''
*  (TV series)
*  
*  (film)
* ''Episode Guide with descriptions on ComedySeries.info''
Musicarello

**Musicarello** (mn. **musicarelli**) je izraz kojim se opisuje filmski žanr karakterističan za italijansku kinematografiju u trećoj četvrtini 20. vijeka, a čiji je glavni sastojak bila pop muzika, odnosno korištenje tada popularne pjesme kao okvira radnje, te popularnog izvođača kao tumača glavne uloge. Musicarelli su u širim okvirima pripadali žanru filmskog mjuzikla, ali je njihova specifičnost bila prije svega u orijentaciji prema mlađoj publici, te su protagonisti i glavni glumci pripadali najmlađim generacijama. Musicarelli su, pogotovo od 1960-ih, bili pod snažnim uticajem generacijskog jaza u italijanskom društvu, te su, iako u pravilu prikazujući "saharinski" i "čisti" sadržaj koji se ticao "bezazlene" mladenačke zabave i romantičnih ljubavi, implicitno imali antiestablišmentsku notu i neprijateljski stav prema starijim generacijama i njihovom svjetonazoru. Musicarelli, u kojima su nastupale neke od najvećih muzičkih zvijezda Italije 1950-ih i 1960-ih, su počeo gubiti na popularnosti nakon omladinskih protesta 1968. godine, nakon kojih je antiestablišmentska pobuna postala radikalnija i eksplicitnija.

## Povezano
*Beach party film
Love Thy Neighbour (film, 1973)

***Love Thy Neighbour*** () je britanska filmska komedija snimljena 1973. godine u režiji Johna Robinsa. Predstavlja remake istoimenog televizijskog sitkoma koji se tada emitirao na mreži ITV. U filmu Jack Smethurst, Kate Williams, Rudolph Walker i Nina Baden-Semper ponavljaju televizijske uloge, odnosno tumače bijeli bračni par Eddieja i Joan Booth i crni bračni par Billa i Barbie Reynolds. Radnja prikazuje kako nesporazume Eddieja i Bilal Reynoldsa, izazvane rasističkim i drugim predrasudama pokšavaju izgledati njegove supruge, pri čemu komplikaciju predstavlja to da su zajedno ušli u natjecanje gdje je nagrada krstarenje.

## Uloge
* Jack Smethurst ... Eddie Booth
* Rudolph Walker ... Bill Reynolds
* Nina Baden-Semper	... Barbie Reynolds
* Kate Williams ... Joan Booth
* Bill Fraser ... Mr. Granger
* Charles Hyatt ... Joe Reynolds
* Patricia Hayes ... Annie Booth	
* Melvyn Hayes ... Terry
* Keith Marsh ... Jacko
* Tommy Godfrey ... Arthur
* Azad Ali ... Winston
* Arthur English ... Carter
* Andrea Lawrence ... Norma
* Clifford Mollison	... Matičar
* Lincoln Webb ... Charlie
* Norman Chappell ... Indijski kondukter
* Anna Dawson ... Betty
* Bill Pertwee ... Poštar
* Pamela Cundell ... Dolly
* Annie Leake ... Lil
* Damaris Hayman ... Žena u autobusu
* Siobhan Quinlan ... Carol
* James Beck ... Cyril
* Dan Jackson ... Crni mladoženja
* John Bindon ... Bijeli mladoženja
* Lesley Goldie ... Bijela nevjesta
* Nosher Powell ... Vozač autobusa
* Michael Sharvell-Martin ... Policajac
* Fred Griffiths ... Taksist

## Vanjske veze
*
Matinejski idol

**Matinejski idol** () je izraz koji se u prvoj polovici 20. vijeka koristio za glumce koji su stekli i uživali status filmske zvijezde prije svega svom markantnom fizičkom izgledu ili popularnošću među ženskom publikom. Obično su se najviše isticali nastupima u glavnim muškim ulogama u ljubavnim filmovima, mada su ponekad znali nastupati i u drugim žanrovima. Sam izraz je imao pežorativnu notu, odnosno dolazio je od izraza matineja, odnosno sugerirao je nastupe u "laganim" filmovima za djecu i omladinu, za razliku od "ozbiljnih" filmova koji su zahtijevali veće glumačko umijeće. Izraz se obično vezivao uz zvijezde ili ikone nijemog filma od kojih je danas najpoznatiji Rudolph Valentino.

## Povezano
*Tinejdžerski idol
Vodotoranj

**Vodotoranj** je visinska vodosprema izgrađena na vrhu tornja. Gradi se u nizinskim područjima, gdje nije moguće izgraditi ukopanu vodospremu na povišenu položaju iz koje bi voda u vodovod tekla prirodnim padom. Najčešće ima razmjerno mali obujam (volumen), jer je njegova izgradnja 3 do 4 puta skuplja od izgradnje ukopane vodospreme. Armiranobetonski ili čelični spremnik postavlja se na jedan ili više stupova (od armiranoga ili prednapetoga betona, čelika ili opeke). Ukupna visina obično ne prelazi 40 metara. Raznovrsnih je oblika, uvjetovanih tehničkim razlozima, ali i oblikovnim, pa nerijetko vodosprema postaje prepoznatljivo obilježje naselja ili grada.

## Vodosprema

Vodosprema je građevina za spremanje i pričuvu vode u sklopu vodovodne mreže. Glavna joj je svrha izjednačivanje dnevnih oscilacija potrošnje i ostvarivanje stabilnosti pogonskih tlakova u mreži. Vodospreme se uglavnom izvode s najmanje dvije vodne komore, pogonski povezane potrebnim cjevovodima, pa mogu djelovati posebno i zajedno. Najčešće se grade od armiranoga betona, čelika, kamenoga ziđa i slično, što ovisi o vrsti tla, klimatskim uvjetima i drugo. Prema položaju, s obzirom na površinu tla, vodospreme su najčešće ukopane (podzemne) ili visinske (vodotoranj). 

Vodosprema je građevni objekt u kojem se voda skuplja u dijelovima dana ili noći kada je potrošnja najmanja, a služi u onim razdobljima kada je potrošnja povećana iznad srednje dnevne. Te građevine moraju biti tehnički i sanitarno besprijekorno izvedene, a njihov obujam dovoljan da osigura potrebnu količinu vode u satima najveće potrošnje, maksimalno opterećenoga dana ili za gašenje požara. Smještaj vodospreme nastoji se predvidjeti na takvoj visini da osigurava potreban opskrbni tlak u najkritičnijoj točki naselja. 

## Izvori
The Adventure of Sherlock Holmes' Smarter Brother

***The Adventure of Sherlock Holmes' Smarter Brother*** (), u Jugoslaviji prikazana pod naslovom ***Pametniji brat Sherlocka Holmesa***, je američko-britanska filmska komedija snimljena 1975. godine u režiji Genea Wildera kome je to bio režijski debi. Predstavlja parodiju romana i filmova o Sherlocku Holmesu, a u njemu Wilder tumači naslovnu ulogu, odnosno lik Sigersona Holmesa, mladog detektiva koji je godinama radio u sjeni svog proslavljenog starijeg brata Sherlocka Holmesa (čiji lik tumači Douglas Wilmer) koji mu 1891. godine konačno odlučuje pružiti priliku da samostalno riješi slučaj. Radnja prikazuje kako se Sigerson nastoji pronaći dokument koji bi kompromitirao britansku vladu, a za kojim žudi profesor Moriarty (čiji lik tumači Leo McKern).

Wilder je ideju za film dobio na setu filma *[[Mladi Frankenstein]]*; tamo je bio posebno oduševljen suradnjom sa Martyjem Feldmanom i Madeline Kahn, kojima je dao uloge Sigersonovog pomoćnika Sackera i music hall zabavljačice Jenny Hill. Iako je lik Sherlockovog mlađeg brata izvan Doyleovog kanona, u film je uloženo mnogo truda kako bi ga se učinilo što vjerodostojnijim, odnosno unijelo što više referenci na djela o Sherlocku Holmesu. Tako je lik Jenny Hill bila stvarna zabavljačica u viktorijanskom Londonu; lik starijeg brata Mycrofta Holmesa se uzgred spominje u filmu, a Wilmer i Thorley Walters su likove Sherlocka i Dr. Watsona već bili tumačili u nekoliko filmskih i televizijskih ostvarenja.

Kritičari su pohvalili film, s obzirom da je u njemu Wilder iskazao snažan uticaj Mela Brooksa, ali istovremeno inzistirao na vlastitom stilu, inzistirajući na nešto suptilnijoj vrsti humora. Film je postigao i određeni komercijalni uspjeh, a danas se ponekad navodi kao najbolje od svih Wilderovih režijskih ostvarenja u njegovoj filmografiji.

## Uloge
* Gene Wilder ... Sigerson Holmes
* Madeline Kahn ... Jenny Hill (prvotno pod aliasom Bessie Bellwood), također sa nadimkom "Miss Liar" 
* Marty Feldman ... Nar. Orville Stanley Sacker
* Dom DeLuise ... Eduardo Gambetti
* Leo McKern ... Profesor Moriarty
* Roy Kinnear ... Finney, Moriartyjev pomićnik
* Douglas Wilmer ... Sherlock Holmes
* Thorley Walters ... Dr. Watson
* John Le Mesurier ... Lord Redcliff, ministar vanjskih poslova.
* Mel Brooks ... glas lavove žrtve (nenaveden na špici)

## Reference

## Vanjske veze
*
Jenny Hill (music hall)

**Jenny Hill** (1848 – 28. jun 1896), rođena kao **Elizabeth Jane Thompson**, bila je engleska pjevačica i music hall zabavljačica, koja je uživala status jedne od najpopularnijih ličnosti viktorijanskog Londona.

Rođena u porodici kočijaša, na sceni je počela nastupati još kao dijete, ali je ozbiljnu karijeru započela tek 1868. godine. Nedugo potom se udala za akrobata Johna Pastu; u braku, okončanom, tako što ju je muž brzo napustio, je rodila troje djece, uključujući buduću australijsku pjevačicu i glumicu Peggy Pryde. Tokom sljedeće dvije decenije je postala zvijezdom music hallova, ali ju je od kraja 1880-ih počela mučiti tuberkuloza, od koje je na kraju i umrla.

Lik Jenny Hill se pojavljuje u hollywoodskom filmskoj komediji *[[Pametniji brat Sherlocka Holmesa]]*, gdje ju je tumačila Madeline Kahn.

## Vanjske veze
*  Victorian music hall serio-comediennes
Moma Marković (strip)

**Momčilo Moma Marković** (1902, Beograd, Kraljevina Jugoslavija — 1977, Ontario, Kanada) je bio srpski autor stripova, slikar i ilustrator koji je stvarao u „Zlatnom dobu srpskog stripa“ (1935 — 1941). Najpoznatiji stripovi su mu „Rista Sportista“ i „Stojadin“.

## Biografija
Studirao je na École Nationale des Arts Décoratifs u Parizu. Po povratku Beograd se bavi ilustracijom, slikanjem i stripom.

Scenarije su mu pisali Mića Dimitrijević i poznata glumica Ljubinka Bobić. Njihov strip „Rista Sportista“ (Politikin Zabavnik) doživeo je čak i pozorišnu adaptaciju, a izvanredna društveno-politička satira „Stojadin“ izlazila je godinama u listu Ošišani jež. Bio je i urednik i ilustrator lista *[[Jugoslovenče]]*, dizajnirao je marke, hartije od vrednosti i priznanja, državne diplome... Za svoj rad je 1939. primio veliku nagradu Akademije sedam umetnosti.

Za vreme Drugog svetskog rata, Nemci su ga stavili u logor u Austriji jer je smatran potencijalno opasnim elementom. Posle više pokušaja bekstva, napokon uspeva da se domogne Italije, na teritoriju koju su držali Saveznici. Posle rata se ne vraća u Jugoslaviju, već ostaje u Italiji. Iseljava se za Kanadu 1951, ali bez porodice, jer mu sin gine u pokušaju da ilegalno pređe jugoslovensku granicu, a žena završava u bolnici zbog nervnog sloma.

U Kanadi je Marković prvo bio slobodan umetnik, ali zbog narušenog duševnog zdravlja odustaje od toga i prihvata državni posao. Radio je kao crtač i slikar u kanadskom Ministarstvu za puteve i Ministarstvu šumarstva.

Kao i druge crtače koji su emigrirali iz političkih razloga na Zapad (Đuka Janković, Radomir Perica), srpska javnost je zaboravila i na Momu Markovića, da bi tek sa raspadom SFRJ, njihov rad ponovo bio valorizovan i delimično dostupan čitaocima.

## Povezano
* Spisak srpskih slikara

## Izvori
* Zdravko Zupan i Slavko Draginčić, ''Istorija jugoslovenskog stripa'' I, „Forum Marketprint“, Novi Sad, 1986. E-izdanje: Projekat Rastko
* Zdravko Zupan, *Vek stripa u Srbiji*, Kulturni centar — Galerija savremene umetnosti, Pančevo, 2007.
* Slobodan Ivkov, „Klasici srpskog stripa: Momčilo Moma Marković“

## Vanjske veze
* „Rista Sportista“, strip
Painted Daughters

***Painted Daughters*** () je australski crno-bijeli nijemi film snimljen 1925. godine u režiji F. Stuart-Whytea. Po žanru je melodrama, a inspiraciju za zaplet je dao popularni mjuzikl *[[Florodora]]*. Radnja prikazuje kako se dvoje glumaca upoznaju i zaljube prilikom predstave, ali potom rastanu da bi se ponovno sreli nakon mnogo godina. Danas je sačuvan samo dio filma.

## Uloge

*Zara Clinton ... Mary Elliott
*Nina Devitt ... Maryon Fielding
*Billie Sim ... Rita Railton
*Marie Lorraine ... Evelyn Shaw
*Loretta May ... Sheila Kay
*Fernande Butler ... Nina Walcott
*Lucille Lisle ... Olive Lennox
*Peggy Pryde ... garderobijerka
*Belle Bates ... Salvation Nell
*Phyllis du Barry ... Saharab
*Rawdon Blandford ... Courtland Nixon
*Martin Walker ... Warren Fielding
*William O'Hanlon ... Ernest Glenning
*Compton Coutts ... Harry Selby
*Billy Ryan ... Eric Thurston
*Herbert Walton ... Harry Gratton
*Grafton Williams ... Edward Thayne
*Roland Conway ... Charles Dailey
*Louis Witts ... Peter Flynn
*S Hackett ... Flash

## Izvori

## Vanjske veze
*
*''Painted Daughters''  at National Film and Sound Archive
Fellers (film)

***Fellers*** () je australijski crno-bijeli film snimljen 1930. godine u režiji Austina Faya i Arthura Higginsa, koji se navodi kao prvo zvučno ostvarenje u historiji australijske kinematografije. Po žanru je mješavina drame i romantične komedije. Protagonisti su trojica prijatelja koji su se i Prvog svjetskom ratu priključili Australijskoj lakoj konjici i sudjelovali u Palestinskoj kampanji gdje je jedan od njih poginuo. Radnja prikazuje kako jedan od dvojice preživjelih preuzima identitet poginulog kako bi spriječio da se njegovoj djevojci slomi srce. Film nije bio potpuno zvučan; samo je završni dio sadržavao dijaloge, dok je ostatak bio nijemi film sa naknadno nadosnimljenom muzikom. Danas se smatra izgubljenim.

## Uloge
*Arthur Tauchert ... Roughie
*Jean Duncan ... djevojka
*Arthur Clarke
*Joan Milton ... bolničarka
*Grace Quine
*Peggy Pryde
*Les Coney
*Arthur Greenaway

## Reference

## Vanjske veze
*''Fellers'' in the Internet Movie Database
*''Fellers''  at Oz Movies
Peggy Pryde

**Peggy Pryde** (19. jul 1867 - 17. maj 1943) bila je britanska music hall zabavljačica. Rođena je kao dijete akrobata Johna Paste i popularne music hall zabavljačice Jenny Hill Godine 1911. se zajedno sa svojim drugim suprugom Georgeom Pearsonom trajno nastanila Australiji gdje je nastupila u prvim australskim zvučnim filmovima.

## Izabrana filmografija
**[[Painted Daughters]]* (1925)
**[[Fellers (1930 film)|Fellers]]* (1930)
**[[Showgirl's Luck]]* (1931)
**[[Two Minutes Silence (1933 film)|Two Minutes Silence]]* (1933)
Dracula A.D. 1972

***Dracula A.D. 1972*** () je britanski horor film snimljen 1972. godine u režiji Alana Gibsona. Nastao je u produkciji studija Hammer Films i predstavlja sedmi po redu nastavak iz njegove serije o Grofu Drakuli, iako se radnjom ne naslanja na prethodni nastavak *[[Scars of Dracula]]*. U filmu Christopher Lee ponavlja naslovnu ulogu, a prvi put nakon 1958. godine i filma *[[Dracula (film, 1958)|Dracula]]* nastupa zajedno sa Peterom Cushingom, koji tumači lik Drakulinog neprijatelja Abrahama Van Selinga. Radnja nakon prologa smještenog u 1872. godinu se prebacuje u (tada) suvremeni London i prikazuje kako Draculin sljedbenik (čiji lik tumači Christopher Neame) oživljava Drakulu i nastoji joj kao žrtvu dobaviti Van Helsingovu hipijevsku praunuku (čiji lik tumači Stephanie Beacham), a koju nastoji spasiti djed Lorimer Van Helsing (koga također tumači Cushing)

*Dracula A.D. 1972* je predstavljao pokušaj Hammera da sagu o Drakuli, koja se tada bila smatrala "potrošenom" osvježi kroz korištenje popularnog lika u modernom svijetu. Tokom snimanja je Cushing doživio porodičnu tragediju, odnosno iznenadnu smrt supruge Violet, a zbog koje je bio naglo ostario; scenario, u kome je njegov lik trebao biti Jessicin otac, je zbog toga promijenjen u djeda. Kritičari filmu nisu bili skloni, a ne uživa neki naročiti ugled čak ni među poklonicima serije. Usprkos toga je sljedće godine dobio nastavak pod naslovom *[[The Satanic Rites of Dracula]]*.

## Uloge
*Christopher Lee ... Count Dracula
*Peter Cushing ... Lorrimer Van Helsing / Lawrence Van Helsing
*Stephanie Beacham ... Jessica Van Helsing
*Christopher Neame ... Johnny Alucard
*Marsha Hunt ... Gaynor Keating
*Caroline Munro ... Laura Bellows
*Janet Key ... Anna Bryant
*Michael Kitchen ... Greg
*Lally Bowers ... Voditeljica zabave
*Flanagan ... Go Go plesačica (nenavedena na špici)
*Stoneground ... Sami sebe
*Michael Coles ... Inspektor Murray
*William Ellis ... Joe Mitcham
*Philip Miller ... Bob
*David Andrews ... Detetktiv narednik
*Constance Luttrell ... Mrs. Donnelly
*Michael Daly ... Charles
*Artro Morris ... Policijski kirurg
*Jo Richardson ... Plačuća sudionica zabave
*Brian John Smith ... Hipi mladić
*Penny Brahms ... Hipi djevojka

## Izvori

## Vanjske veze
*
*Featurette for ''Dracula A.D. 1972'' at the Internet Archive, includes behind the scenes footage and an interview with Christopher Lee
Showgirl's Luck

***Showgirl's Luck*** () je australijski crno-bijeli filmski mjuzikl snimljen u režiji Normana Dawna i premijerno prikazan 1931. godine, poznat kao prvo potpuno zvučno ostvarenje u historiji australijske kinematografije. Radnja je inspirirana samim snimanjem, odnosno naslovna protagonistica (koju tumači Susan Denis) je zabavljačica koja dobije ulogu u prvom australijskom zvučnom filmu, ali je izgubi na prevaru koju je smislila njena suparnica (koju tumači Sally Bedford). Snimanje se odužilo zbog tehničkih problema, odnosno korištenja već tada zastarjele tehnike snimanja zvuka na gramofonske ploče umjesto na filmsku vrpcu. Nakon premijere je dobio loše kritike, a dodatno loš publicitet su donijele javne svađe producenata sa režiserom.

## Uloge
*Susan Denis ... Peggy Morton
*Arthur Tauchert ... Hap
*Arthur Clarke ... Barry
*Fred Bluett ... Hollis
*Sadie Bedford ... Mona
*Paul Longuet ... Dud
*George Saunders ... Uncle George
*Peggy Pryde
*George Lloyd
*Les Coney
*Des Tooley
*the Loretto Brothers

## Reference

## Vanjske veze
*''Showgirl's Luck'' in the Internet Movie Database
*''Showgirl's Luck'' at National Film and Sound Archive
*''Showgirl's Luck''  at Oz Movies
Go-go ples

**Go-go** ili **go go** je naziv za ples koji za svrhu ima zabaviti ili animirati posjetitelje ugostiteljskog objekta, publiku neke predstave ili TV-emisije, odnosno sudionike zabave ili javne manifestacije, a koji izvode u tu svrhu posebno izvježbani i, najčešće oskudno, odjeveni izvođači koji se zovu **go go plesači** ili **go go plesačice**. Iako su se neki njegovi oblici mogli pronaći i u ranijim periodima, go go se smatra relativno modernim fenomenom, odnosno razvio se 1960-ih. Njegovi počeci se obično vezuju uz popularni losanđeleski noćni klub *[[Whisky a Go Go]]*, odnosno go go barove u kojima su se za vrijeme vijetnamskog rata zabavljali pripadnici američkih oružanih snaga na odsutstvu u Japanu i drugim azijskim zemljama.

## Povezano
* Showgirl
Room at the Top (roman)

***Room at the Top*** (), u Jugoslaviji objavljen pod naslovom ***Put u visoko društvo***, je roman britanskog književnika Johna Brainea objavljen 1957. godine, poznat kao jedno od ključnih djela socijalno angažiranog pokreta *[[Angry young men|Ljutih mladića]]* 1950-ih.

Protagonist je Joe Lampton, mladić iz siromašne radničke porodice na sjeveru Engleske koji, po povratku iz zarobljeništva u Drugom svjetskom ratu dobija posao nižeg činovnika, ali je istovremeno odlučan da, ne birajući sredstva, sebi osigura viši društveni položaj. Radnja prikazuje kako mu priliku za to daje privlačan fizički izgled, odnosno to što se u njega zagledala Susan Brown, kći-jedinica bogatog poslovnog čovjeka, ali što njegov plan komplicira to što se njemu više sviđa Alice Aisgill, sredovječna udovica.

*Room at the Top*, koji je bio Braineov prvi roman, je stekao izuzetnu popularnost, a dvije godine kasnije postao predložak za izuzetno uspješan istoimeni crno-bijeli film. Godine 1970. se počela emitirati TV-serija *[[Man at the Top (TV serija)|Man at the Top]]*, a 2013. je BBC emitirao miniseriju *[[Room at the Top (miniserija)|Room at the Top]]*.

Braine je 1962. napisao nastavak pod naslovom *[[Life at the Top (roman)|Life at the Top]]*, koji je također dobio istoimenu filmsku ekranizaciju.

## Izvori
Life at the Top (roman)

***Life at the Top*** () je roman britanskog književnika Johna Brainea objavljen 1962. godine. Predstavlja nastavak njegovog popularnog prvijenca *[[Room at the Top (roman)|Room at the Top]]* iz 1957. godine. Protagonist je Joe Lampton, muškarac sa sjevera Engleske koji se izdigao iz svog skromnog radničkog porijekla oženivši Susann, kćer lokalnog bogataša. Radnja prikazuje kako, usprkos života u obilju, i dalje nije zadovoljan svojim položajem, te kako ga Susannina nevjera tjera da se i sam upusti u potencijalno destruktivne afere.

Godine 1965. je snimljena istoimena filmska verzija, a motive romana je koristila i BBC-jeva miniserija *[[Romm at the Top (miniserija)|Room at the Top]]* iz 2012. godine-
Hustle (film, 1975)

***Hustle*** (), u Jugoslaviji prikazan pod naslovom ***Grad opasnosti***, je američki kriminalistički film snimljen 1975. godine u režiji Roberta Aldricha. Radnja započinje samoubistvom mlade djevojke čiji ojađeni otac Marty Hollinger (koga tumači Ben Johnson), veteran Korejskog rata, ne zna da mu se kćer bavila prostitucijom, te, uvjeren da je riječ o zločinu, započinje vlastitu istragu koja će ga odvesti do uticajnog i politički "potkoženog" advokata Lea Sellersa (čiji lik tumači Eddie Albert). Protagonist filma, koga tumači Burt Reynolds, je poručnik Phil Gaines, iskusni, ali dobronamjerni detektiv losanđeleske policije koji želi spriječiti da Hollinger dodatno strada, a situaciju dodatno komplicira što je njegova djevojka Nicole (čiji lik tumači Catherine Deneuve) elitna pariška prostitutka čiji je jedan od klijenata upravo Sellers.

*Hustle* je snimljen u vrijeme kad je Burt Reynolds bio na vrhuncu popularnosti, te je također u njemu sudjelovao kao ko-producent. Kritičarima je, međutim, daleko više u oči upao beskompromisno pesimistični karakter filma, odnosno prikaz suvremenog društva kao moralne kaljuže gdje vlada sveopća korupcija; u tome se često vidio odraz sveopćeg raspoloženja, odnosno gubitka vjere u institucije i budućnost izazvanog aferom Watergate i naftnim šokom. Aldrich je sve to potcrtao neočekivano mračnim završetkom. Usprkos toga, *Hustle* je imao uspjeha na kino-blagajnama, mada Deneuve, kojoj je to bio dotada najveća uloga u nekom hollywoodskom filmu, više nije imala tako značajan angažman.

## Uloge
* Burt Reynolds – Poručnik Phil Gaines
* Catherine Deneuve – Nicole Britton
* Ben Johnson – Marty Hollinger
* Paul Winfield – Narednik Louis Belgrave
* Eileen Brennan – Paula Hollinger
* Eddie Albert – Leo Sellers
* Ernest Borgnine – Santuro
* Jack Carter – Herbie Dalitz
* Colleen Brennan – Gloria Hollinger
* James Hampton – Vozač autobusa
* David Spielberg – Bellamy
* Catherine Bach – Peggy Summers

## Izvori


## Vanjske veze
*
Man at the Top (film)

***Man at the Top*** () je britanski igrani film snimljen 1973. godine u režiji Mikea Vardyja. Po žanru je drama i predstavlja remake istoimene TV-serije temeljene na romanima Johna Brainea. U njemu Kenneth Haigh ponavlja ulogu iz serije, odnosno lik Joea Lamptona, čovjeka iz radničke klase koji se ženidbom za kćer bogataša popeo u visoko društvo. Radnja prikazuje kako se kao direktor farmaceutske kompanije suoči sa moralnom dilemom kada otkrije kako njihov skupi lijek može izazvati pomor među afričkim trudnicama, a njegov uticajni tast (koga glumi Harry Andrews) nastoji sve zataškati.

## Uloge
* Kenneth Haigh ... Joe Lampton
* Nanette Newman ... Lady Alex Ackerman
* Harry Andrews ... Lord Ackerman
* William Lucas ... Marshall
* Clive Swift ... Massey
* Paul Williamson ... Tarrant
* John Collin ... Wisbech
* John Quentin ... Digby
* Danny Sewell ... Weston
* Charlie Williams ... George Harvey
* Anne Cunningham ... Mrs. Harvey
* Angela Bruce ... Joyce
* Margaret Heald ... Eileen
* Norma West ... Sarah Tarrant
* John Conteh ... Bokser

## Reference

## Vanjske veze
*
That's Your Funeral

***That's Your Funeral*** () je britanska filmska komedija snimljena 1972. godine u režiji Johna Robinsa. Predstavlja remake istoimenog televizijskog sitkoma nekoliko godina ranije emitiranog na programu BBC-ja. Protagonisti su suparnici vlasnici pogrebnih poduzeća, a radnja prikazuje nevolje u koje upadnu kada se ispostavi da kriminalci njihove lijesove koriste za krijumčarenje droge.

## Vanjske veze
*
Epsom

**Epsom** je grad od 33,970 stanovnika na jugoistoku Engleske u Grofoviji Surrey.

On je administrativni centar Borougha Epsom and Ewell, poznat po konjičkim utrkama Derby.

## Geografija

Epsom je jedno od londonskih predgrađa na sjeveru Surreya, udaljen 21.9 km jugozapadno od centra Londona. 
On se prostire na sjeveroistoku Grofovije Surrey, na granici Greater Londona po obroncima North Downsa.

## Historija

Rana historija tog kraja povezana je sa Opatijom Chertsey, kom je vlasništvo nad tadašnjim imanjem - Ebbisham, potvrdio kralj Ethelstan 933.

U vrijeme Domesday Booka Epsom je bio naselje od 38 kmetovskih kuća grupiranih oko crkve sv. Martina.

Početkom 17. vijeka terapeutske karakteristike njegovih termalnih izvora postale su toliko popularne da su mnogi pohrlili da ih oprobaju. Kako je posjetiteljima trebalo osigurati smještaj i zabavu, podignuto je dosta hotela, gostionica i trgovina.

Situacija se promjenila 1730. kad je u modu ušao Bath, tad je završio Epsomov bum. Sreća u nesreći bio je povećan promet kočijama prema Brightonu pa su poneke gostionice i trgovine uspjele opstati.

U tom kraju je oduvjek bilo nekih konjičkih utrka, ali su one tek nakon osnivanja - Derbya 1780. dobile svoju današnju formu. Utrka u Derbyu postala je vrlo brzo toliko popularna, da su ljudi iz kilometre uadaljenih krajeva išli na nju. To je potaknulo gradnju željezničke pruge iz Croydona - 1847. a 
nakon tog 1859. iz Wimbledona (1859). Daljnje linije su građene prema hipodromu (1865. i 1901.) 

Urbani distrikt Epsom je 1934. proširen na susjedni Ewell, a već 1937. Vijeće je dobilo povelju da njihova administrativna jedinica ima status Borougha.

## Poznati sugrađani

* Petula Clark, pjevačica
* Tom Felton, glumac
* Catherine McCormack, glumica
* Julia Ormond, glumica

## Pobratimski gradovi

* Chantilly, Francuska

## Reference

## Vanjske veze

* Epsom
Life at the Top (film)

***Life at the Top*** () je britanski crno-bijeli igrani film snimljen 1965. godine u režiji Teda Kotcheffa. Predstavlja nastavak filma *[[Room at the Top (film, 1959)|Room at the Top]]*, odnosno adaptaciju istoimenog romana Johna Brainea. U njemu Laurence Harvey ponavlja ulogu Joea Lamptona, mladića iz radničke klase koji se popeo na društvenoj ljestvici ženidbom za kćer lokalnog bogataša. Radnja pokazuje kako nakon deset godina ima prilike uživati u luksuzu, ali se svejedno osjeća sputanim, te mu prijete iskušenja u obliku raznoraznih autodestruktivnih aktivnosti.

1970. godine se počela emitirati TV-serija *[[Man at the Top (TV serija)|Man at the Top]]*, koja je koristila motive Braineovog djela, te se ponekad navodi kao nastavak filma.

## Uloge
* Laurence Harvey ... Joe Lampton
* Jean Simmons ... Susan Lampton
* Honor Blackman ... Norah Hauxley
* Michael Craig ... Mark
* Donald Wolfit ... Abe Brown
* Robert Morley ... Tiffield
* Margaret Johnston ... Sybil
* Ambrosine Phillpotts ... Mrs. Brown
* Allan Cuthbertson ... George Aisgill
* Paul A. Martin ... Harry 
* Frances Cosslett ... Barbara
* Ian Shand ... Hethersett 
* George A. Cooper ... Graffham 
* Nigel Davenport ... Mottram 
* Andrew Laurence ... McLelland 
* Geoffrey Bayldon ... Industrijski psiholog 
* Denis Quilley ... Ben 
* David Oxley ... Tim 
* David McKail ... Oscar 
* Paul Whitsun-Jones ... Keatley 
* Charles Lamb ... Wincastle 
* Richard Leech ... Ljekar
* Rex Deering ... Gradonačelnik
* Harry Fowler ... Čovjek sa magičnim grahom
* Lola Morice ... Mrs. Keatley

## Vanjske veze
*
Man at the Top (TV serija)

***Man at the Top*** () je britanska igrana televizijska serija koja se originalno emitirala na programu mreže ITV od 1970. do 1972. godine. Temelji se na motivima romana *[[Put u visoko društvo (roman)|Put u visoko društvo]]* Johna Brainea. Protagonist, čiji lik tumači Kenneth Haigh, je Joe Lampton, direktor poduzeća rodom iz Sjeverne Engleske koji je svoje skromno radničko porijeklo nadišao žendibom za kćer bogatog poslovnog čovjeka. Radnja serije je prikazivala njegovo nastojanje da svoju savjest pokuša pomiriti sa pripadnošću buržoaskom svijetu prema kome osjeća prezir.

Godine 1973. je snimljen remake u obliku istoimenog cjelovečernjog filma.

## Cast
* Kenneth Haigh - Joe Lampton
* Zena Walker - Susan Lampton
* Mark Dignam (sezona 1) / Paul Hardwick (sezona 2) - Abe Brown
* Avice Landone - Margaret Brown
* Keith Skinner (sezona 1) / Brendan Price (sezona 2) - Harry Lampton
* Colin Welland - Charlie Armitage
* James Donnelly - Teddy Soames
* Kim McCarthy - Barbara Lampton
* Janet Key - Dr. Helen Reid
* Ann Lynn - Jonni Devon

## Reference

## Vanjske veze
*
Epsom Derby

**Epsom Derby** ili **Derby Stakes** je ime jedna od pet klasičnih engleskih konjičkih utrka, uz *[[St. Leger Stakes|Saint Leger]]*, *Oaks*, *Thousand Guineas* i *Two Thousand Guineas*.

Na toj utrci mogu sudjelovati samo ždrijebci i ždrijebice stari do tri godine. Derby se održava jednom godišnje svake prve subote u junu na stazi dugoj 2400 metara, na hipodromu  Epsom Downs, u gradu Epsomu (Grofovija Surrey) na jugoistoku Engleske.

## Historija

Prva dokumentirana konjička utrka u Downsu održana je 1661., a od 1730. se održava svake godine. Na utrci održanoj 1778. u kojoj su sudjelovali Charles Bunbury i Edward Stanley, 12. earl od Derbya, natjecatelji su se dogovorili da na utrci u Downsu mogu sudjelovati samo trogodišnje ždrijebice, ta utrka je kasnije nazvana Oaks po nazivu nedalekog imanja earla od Derbya. 

Derbyjeva ždrijebica Bridget osvojila je prvu utrku Oaks 1779. Na svečanosti nakon utrke, Bunbury i Derby predložili su sličnu utrku na kojoj bi mogli učestvovati ždrijebci i ždrijebice, na početku sljedeće sezone. Nakon tog su navodno bacali novčić, da on odluči po kom će se trka nazvati - pobjedio je earl od Derbya, pa se ona zove po njemu. Na prvoj utrci Derbya, održanoj 4. maja 1780. pobjedio je konj Charlesa Bunburya - Diomeda.

Nakon tog su i brojne druge konjičke utrke dodale svom nazivu prefiks Derby (najpoznatiji je *Kentucky Derby*), a sam pojam je postao sinonim za natjecanje bilo koje vrste.

Kao i druge elitne konjičke utrke i Derby je izrastao u višednevni festival, sa koncertima  i kojekakvim popratnim događanjima pored same utrke. I utrka Oaks se također trči za vrijeme Derbya, i to u petak, dok se Derby trči u subotu.

Derby je izrastao u specijalni događaj britanske elite u kom se gledaoci moraju pojaviti sa najboljim odjelima, a dame sa što ekstravagantnim šeširima.

## Reference

## Vanjske veze

* ''Derby, horse race''
Ewell

**Ewell** je grad od 53,402 stanovnika na jugoistoku Engleske u Grofoviji Surrey.

Administrativno podpada pod Borough Epsom i Ewell.

## Geografija

Ewell je jedno od londonskih predgrađa na sjeveru Surreya, udaljen dvadesetak km južno od centra Londona, po vapnenačkim brežuljcima North Downsa, nedaleko od izvora rijeke Hogsmill.

## Historija

Ewell je naselje koje egzistira još neolita, za rimskih vremena bio je poprilično veliko naselje na putu za Chichester.

U vrijeme Domesday Booka 1086. bio je kraljevski feud, sve do 1158. kad je postao feud augustinskog samostana - Merton.

Za tudorovskih vremena kralj Henry VIII podigao je u obližnoj parohiji Cuddington Dvorac Nonsuch.

Duž rijeke Hogsmill oduvjek je bilo puno mlinova, a od 1754. i manufakturama koje su proizvedile barut i bile aktivne više od 100 godina.

Dolazak  željeznice 1847. privukao je brojne nove naseljenike u Ewell, ali je on i početkom 20. vijeka još uvijek imao ruralni karakter sa dvadesetak farmi.

Nakon Elektrifikacije željeznice i izgradnje novih linija prema Londonu 1920-ih ubrzao se rast mjesta, tad je podignut i kvart Stoneleigh, nakon što je 1932. izgrađena stanica 1932.

Ewell se 1933. spojio sa Epsomom u Distrikt Epsom i Ewell, koji je 1937. postao Borough Epsom and Ewell.

## Reference

## Vanjske veze

* Ewell
Priča o dva grada

***A Tale of Two Cities*** () je roman britanskog književnika Charlesa Dickensa originalno objavljen 1859. godine, poznat kao jedno od njegovih najpopularnijih i najuticajnijih djela, odnosno jedna od najpopularnijih i najbolje prodavanih knjiga u historiji.

Originalno je objavljen nastavcima i sastoji se od tri dijela, radnjom smještenih u period prije i na samom početku Francuske revolucije, a protagonisti su bili likovi s obje strane La Mancheaa čije su različite nacionalnosti i društveni status davali izuzetno široku perspektivu tih zbivanja. Dickens je svoj roman velikim dijelom temeljio na popularnoj historijskoj knjizi *[[The French Revolution: A History]]* Thomasa Carylea, ali je inspiracija također pronađena i u suvremenoj Engleskoj, prije svega životu tamošnjih nižih slojeva. Roman se posebno isticao prikazivanjem društvenih razlika, odnosno ugnjetavanja siromašnih nižih klasa od strane aristokracije u predrevolucionarnoj Francuskoj, ali i brutalnog kaotičnog nasilja do koje je došlo za vrijeme Revolucije i kulminiralo u revolucionarnom Teroru. Dickensovo djelo, koje će u anglofonom svijetu postati najpopularniji i najčešće citiran prikaz Francuske revolucije, se često tumačilo kao svojevrsno upozorenje njegovim suvremenicima, prije svega pripadnicima viših britanskih klasa, da ne ponavljaju pogreške francuskih aristokrata i ne dozvole da se ikada više ponove tako krvavi i tragični događaji.

## Izvori

## Vanjske veze

* ''A Tale of Two Cities'' at Internet Archive.

* ''A Tale of Two Cities'' – The original manuscript of the novel, held by the Victoria and Albert Museum (requires Adobe Flash).
* 'Dickens: ''A Tale of Two Cities''', lecture by Dr. Tony Williams on the writing of the book, at Gresham College on 3 July 2007 (with video and audio files available for download, as well as the transcript).
*
* Analysis of ''A Tale of Two Cities'' on Lit React
The Yakuza

***The Yakuza*** () je američko-japanski kriminalistički film snimljen 1974. godine u režiji Sydneya Pollacka. Protagonist, čiji lik tumači Robert Mitchum, je Harry Kilmer, umirovljeni detektiv koga prijatelj (čiji lik tumači Brian Keith) pošalje u Japan kako bi mu pronašao nestalu kćerku. Radnja prikazuje kako Kilmer, koji je u Japanu bio služio kao vojni policajac za vrijeme poratne okupacije, brzo shvati kako iza otmice stoje jakuze, te je prisiljen pomoć potražiti od Kena Tanake (čiji lik tumači Ken Takakura, bivšeg jakuze i nekadašnjeg neprijatelja.

Scenario za film su napisala braća Leonard i Paul Schrader, te su ga uspjeli prodati studiju Warner Bros. za tada rekordnu svotu od 325.000 dolara, a što je Paulu Schraderu, kome je to bio prvijenac, otvorilo vrata za dalju karijeru i učinilo jednom od scenarističkih zvijezda Novog Hollywooda. Sama produkcija filma je bila problematična - originalno je film trebao režirati Robert Aldrich, a glavnu ulogu tumačiti Lee Marvin, ali je na kraju u projekt ušao Mitchum i svojim inzistiranjem sa seta otjerao Aldricha i doveo Pollacka. Film je sniman na autentičnim lokacijama u Japanu, te se Pollack poslije žalio na probleme zbog nepoznavanja jezika i tamošnjih filmskih tehnika. *The Yakuza* je nakon premijere dobio uglavnom mlake kritike, te je, usprkos niza uglednih imena ispred i iza kamere, postao jedan od opskurnijih naslova u njihovim filmografijama.

## Uloge
* Robert Mitchum ... Harry Kilmer
* Ken Takakura ... Ken Tanaka
* Brian Keith ... George Tanner
* Herb Edelman ... Oliver Wheat
* Richard Jordan ... Dusty
* Keiko Kishi ... Eiko Tanaka
* Eiji Okada ... Toshiro Tono
* James Shigeta ... Goro Tanaka
* Kyosuke Machida ... Jiro Kato
* Christina Kokubo ... Hanako Tanaka
* Eiji Go ... Spider (Shiro Tanaka, Gorov sin)
* Lee Chirillo ... Louise
* M. Hisaka ... Momak
* William Ross ... Tannerov čuvar
* Akiyama ... Tonov čuvar
* Harada ... Gorov vratar
 
## Reference

## Vanjske veze
* 
*
Hibrid (biologija)

U biologiji **hibrid** (, u smislu "potomak pitome krmače i divljeg vepra", "dijete slobodnjaka  i robova") je potomak dvije životinje ili biljke različitih linija, varijeteta, sorti, kultivara, vrsta ili rodova.

Prema genetičkoj terminologiji, mogu se razlikovati slijedeće definicije hibrida.
# Općenito , **hibrid** je sinonim heterozigotnosti:  bilo koje potomstvo proizišlo iz ukrštanja dvije genetički različite jedinke.
#**Genetički hibrid**  je nositelj dva različita alela istog gena.
# **Strukturni hibrid** rezultira iz fuzije gameta koji imju različitu strukturu po  najmanje jednom  hromosomu, kao rezultat hromosomskih strukturnih abnormalnosti.
#**Numerički hibrid** nastaje iz fuzije gameta koji imaju različitu haploidne brojeve hromosoma. 
#**Permanentni hibrid** je situacija kada se javlja  samo heterozigotni  genotip, zbog toga što su sve homozigotne kombinacije letalne.

Iz taksonomske perspektive, hibrid se odnosi na:
#Potomke koji su rezultat  interspecijskog parenja između dvije vrste životinja ili biljki. 
#Hibridi između različitih podvrsta unutar iste vrste  (kao između  bengalskog i sibirskog tigra), poznati kao 
***intraspecijski** hibridi. Hibridi između različitih vrsta unutar istog rodova (kao između  lavova i tigrova)  su poznati kao  
***interspecijski** hibridi ili križanci. Hibridi između pripadnika  različitih rodova (npr. između  domaće ovce  i  koza)  su označeni kao  
***intergenerični** hibridi. Ekstremno rijetko se javljaju i  
***interfamilijarni** hibridi među nekom domaćom peradi (kokoš – neke rase pataka).

Nije poznat ni jedan hibrid među pripadnicima različitih redova.

3.  Treći tip hibrida, u taksonomskom smislu, nastaje iz ukrštanja populacija, sorti ili kultivara unutar jedne vrste, ali to je zapravo ukrštanja, a ne hibrid. Ovo značenje se često koristi u uzgoju biljaka  i životinja, gdje se obično proizvode i odabru hibridi, jer oni imaju poželjne karakteristike kojih  nije bilo kod roditeljskih jedinki ili populacija. Ovaj međupopulacijski tok gena često se naziva hibridizacijom.

## Povezano
*Mendelovi zakoni
*Hibridizacija nukleinskih kiselina

## Reference
Hogsmill

**Hogsmill** je rijeka na jugoistoku Engleske u grofovijama Surrey i Greater London duga nekih 11 km, pritoka rijeke Temze.

## Karakteristike

Hogsmill izvire u vapnenačkim brežuljcina kod Ewella u Surreyu. Od tamo teče prema sjeveru preko kingstonskih kvartova  Old Malden, New Malden i Berrylands do ušća u Temzu pored centra Kingston upon Thamesa.

Rijeka protiče kroz nizinski kraj, u gornjem toku pored rekreacionih parkova i sportskih terena, a u donjem preko visoko urbaniziranih borougha Epsom and Ewell i Kingston upon Thamesa.

Njegovo ime - *Hogsmill*  vjerojatno potječe od Johna Hoga, važnog stanovnika Kingstona u 12. vijeku.

Hogsmill je bio poznat po vodenicama i manufakturama koje su proizvedile barut za napoleonskih i američkog građanskog rata.

## Reference

## Vanjske veze

* ''River Hogsmill''
Stoneleigh, Surrey

**Stoneleigh** je danas samo kvart od 4,809 stanovnikagrada Ewella na jugoistoku Engleske u Grofoviji Surrey, kojiadministrativno podpada pod Distrikt Epsom and Ewell.

## Geografija

Stoneleigh je praktički spojen sa londonskim Boroughom Sutton, a i sa naseljima svog Distrikta Epsom and Ewell, pa je jedno od brojnih predgrađa glavnog grada, udaljen 18 km južno od centra Londona.

## Historija

Stoneleigh je iznikao kao stambeno naselje 1920-ih i 30-ih.

Prije tog taj kraj nije se zvao Stoneleigh. To je bio ruralni kraj sa dvije farme podijeljene željezničkom prugom; - Sparrow na istoku i Coldharbour na zapadu.

## Reference

## Vanjske veze

* Stoneleigh and Auriol Residents’ Association
Jacques Brel is Alive and Well and Living in Paris

***Jacques Brel is Alive and Well and Living in Paris*** () je mjuzikl temeljen na muzici, stihovima i pjesmama belgijskog kantaautora Jacquesa Brela premijerno izveden na Off-Broadway pozornici u New Yorku početkom 1968. godine. Predstava je uživala popularnost, te je bila izvođena u različitim gradovima krajem 1960-ih i početkom 1970-ih. Godine 1975. je dobila istoimenu filmsku adaptaciju. 

## Muzički brojevi

### Originalna produkcija
#Overture
#Marathon (Les flamandes)
#Alone (Seul)
#Madeleine
#I Loved (J'aimais)
#Mathilde
#Bachelor's Dance (La bourrée du célibataire)
#Timid Frieda (Les timides) 
#My Death (La mort)
#The Girls And The Dogs (Les filles et les chiens)
#Jackie (La chanson de Jacky)
#The Statue
#Desperate Ones (Les désespérés)
#Sons of... (Fils de...)
#Amsterdam
#The Bulls (Les taureaux)
#Old Folks (Les vieux)
#Marieke
#Brussels (Bruxelles)
#Fanette (La fanette)
#Funeral Tango (Le tango funèbre)
#The Middle Class (Les bourgeois)
#You're Not Alone (Jef)
#Next (Au suivant)
#Carousel (La valse à mille temps)
#If We Only Have Love (Quand on n'a que l'amour)

**Pjesme dodane za filmsku verziju iz 1975. godine:**
#The Taxi Cab  (Le Gaz)
#My Childhood (Mon Enfance)
#The Last Supper (Le Dernier Repas)
#Song For Old Lovers (La Chanson Des Vieux Amants)
#Ne Me Quitte Pas, sung by Jacques Brel

### Predstava iz 2006. hodine

;Prvi čin
#Le Diable (Ça Va)
#If We Only Have Love (Intro)
#Alone
#I Loved 
#Jackie
#My Childhood 
#Madeleine
#Bachelor’s Dance 
#Fanette
#Le Moribond/My Last Supper
#The Desperate Ones
#Timid Frieda 
#The Girls And The Dogs
#Statue 
#Sons Of 
#Amsterdam 

;Drugi čin
#The Bulls 
#Brussels 
#Ne Me Quitte Pas 
#Middle Class 
#Old Folks
#Funeral Tango 
#My Death 
#Marieke 
#Song For Old Lovers
#Next 
#No Love You’re Not Alone 
#Carousel 
#If We Only Have Love

## Izvori